Държавен вестник, бр. 33, 2017 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  33
1. В ал. 1:
а) в основния текст думите „на местни и 
транснационални престъпни структури“ се 
заличават;
б) в т. 6 след думата „хора“ се поставя за­
петая и се добавя „превеждане през границата 
на страната на отделни лица или групи от 
хора, както и подпомагане на чужденци да 
пребивават или да преминават в страната“. 
2. Създава се ал. 3:
„(3) Извън случаите по ал. 1 ГДБОП 
осъществява дейностите по чл. 6, ал. 1, 
т. 1 – 3 и т. 6 – 9 ЗМВР самостоятелно и във 
взаимодействие с други държавни органи 
и по отношение на корупцията в органите 
на държавната власт и изпирането на пари, 
компютърни престъпления или престъпления, 
извършени във или чрез компютърни мрежи 
и системи.“
§ 27. В чл. 45, ал. 2 се правят следните 
изменения:
1. В т. 2 думите „Регламент (ЕО) № 562/
2006 г. на Европейския парламент и на Съве­
та от 15 март 2006 г. за създаване на Кодекс 
на Общността за режима на движение на 
лица през границите (Кодекс на шенгенските 
граници) (ОВ, L 105, стр. 1, от 13.04.2006 г.)“ 
се заменят с „Регламент ЕС 2016/399 на Ев­
ропейския парламент и на Съвета относно 
Кодекс на Съюза за режима на движение на 
лица през границите (ОВ, L 77 от 2016 г.)“.
2. В т. 5 думата „аерогарите“ се заменя с 
„международните летища“.
§ 28. Създават се чл. 45а и 45б:
„Чл. 45а. (1) Дирекция „Граничен контрол“ 
в ГДГП:
1. осъществява методическо ръководство, 
помощ и контрол на организацията на гранич­
ното наблюдение на сухоземната, речната и 
морската държавна граница и на граничните 
проверки на ГКПП в съответствие с европей­
ското и националното законодателство;
2. провежда целенасочени охранителни 
мероприятия за противодействие и пресичане 
на нелегалната миграция и контрабандната 
дейност през държавната граница;
3. оказва методическа помощ и осъщест­
вява контрол по отношение планирането, 
организирането и осъществяването на специ­
фични охранителни, оперативни и режимни 
мероприятия в района на международните 
летища, обществените им зони, зоните с 
ограничен достъп и прилежащите територии 
за гарантиране на сигурност в гражданското 
въздухоплаване;
4. участва в съгласуването на проекти за 
изграждане на нови и реконструкция на съ­
ществуващите ГКПП;
5. осъществява методическо ръководство, 
помощ и контрол в териториалните звена на 
ГДГП по използването на технически сред­
ства и системи и на въздушния компонент в 
граничното наблюдение, и на техническите 
средства на ГКПП за откриване на източници 
на єонизиращи лъчения, взривни вещества, 
оръжия и боеприпаси, както и за проверка 
на МПС за укрити лица;
6. осъществява методическо ръководство, 
контрол и изпълнение на дейности по при­
лагане на споразумения за обратно приемане 
на незаконно пребиваващи лица (реадмисия) 
както на двустранно, така и на ниво ЕС;
7. осъществява методическо ръководство, 
контрол и изпълнение на дейностите по чл. 45, 
ал. 2, т. 6, 7 и 8;
8. актуализира и използва информационни­
те фондове за лица, МПС и вещи – обекти на 
автоматизираните информационни системи в 
предвидените от закона случаи, за осъщест­
вяване на граничен контрол;
9. изпълнява функциите на Национален 
център за борба с фалшиви и подправени до­
кументи, като събира, обработва и предоставя 
информация относно оригинални документи 
и установени фалшификации и е Национална 
точка за контакт на Европейската система за 
архивиране на изображения FADO (False and 
Authentic Documents Online);
10. изготвя аналитични, статистически и 
справочни документи.
(2) Дирекция „Граничен контрол“ в ГДГП 
осъществява дейностите си в граничната зона, 
в зоните на ГКПП, в международните летища 
и пристанища, във вътрешните морски води, 
териториалното море, прилежащата зона, кон­
тиненталния шелф, българската част на река 
Дунав и в другите гранични реки и водоеми.
Чл. 45б. (1) Дирекция „Противодействие 
на престъпността през държавната граница“ 
в ГДГП:
1. придобива информация, организира и 
планира оперативно-издирвателна дейност 
по предотвратяване, пресичане, разкриване и 
документиране на престъпления, извършени 
от лица и групи, осъществяващи престъпна 
дейност през държавната граница, в гранична­
та зона, или възложени от прокурор, както и 
по оперативното осигуряване на специалните 
домове за временно настаняване на чужденци;
2. осъществява координация на дейността 
по разследване на престъпления между струк­
турните звена на ГДГП и участва в разследване 
на престъпления, извършени при преминаване 
през държавната граница, в граничната зона, 
или възложени от прокурор;
3. координира, ръководи и контролира 
оперативно-издирвателната дейност и дей­
ността по привличането и използването на 
доброволни сътрудници;
4. събира, обработва, анализира, съхранява, 
използва и предоставя информация за състо­
янието, разкриването, предотвратяването и 
пресичането на престъпления, изготвя справки 
и аналитични проекти;